《初六日过湖》
元代·方回

长于花担看梅花，不访山巅问水涯。
世换湖光无减少，时来春水与增加。
荒榛德佑权臣宅，老树咸平处士家。
一醉第三桥畔酒，佳蔬菜更美鱼虾。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。